11 octombrie 2023

**Comunicat de presă**

Distrigaz Sud Rețele aduce următoarele precizări cu privire la sistarea gazelor naturale în **localitățile Medgidia și Mihail Kogălniceanu din județul Constanța:**

Ca urmare a unei avarii produse de către un terț pe conducta magistrală a transportatorului Transgaz, conductă din care sunt alimentate stațiile de reglare măsurare ale Distrigaz Sud Rețele din localitățile Medgidia și Mihail Kogălniceanu, **Distrigaz Sud Rețele a fost nevoită să sisteze alimentarea cu gaze naturale în cele două localități astăzi, 11 octombrie 2023, începând cu ora 13:30.**

De această întrerupere sunt afectați un număr de **10.800 de clienți casnici și non-casnici din localitatea Medgidia**, județul Constanța și **2.043 de clienți casnici și non-casnici din localitatea Mihail Kogălniceanu**, județul Constanța.

Reluarea alimentării cu gaze naturale a acestor clienți se va realiza numai după remedierea defectului realizată de către reprezentanții transportatorului, fiind estimată pentru data de **12 octombrie 2023, în intervalul orar 08:00 - 18:00.**

Pentru reluarea alimentării cu gaze naturale, rugăm consumatorii afectați de întrerupere să fie prezenți acasă în intervalul menționat.

Ne cerem scuze pentru inconveniențele create clienților noștri și le mulțumim pentru înțelegere.

Biroul de presă

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*